විශේෂ කාර්ය බලකාය ගෝනහේන කඳවුරේ නිලධාරීන්ට ලද තොරතුරකට අනුව නිලධාරීන් කණ්ඩායමක් විසින් (24) වන දින කිරිබත්ගොඩ පොලිස් වසමේ කළ වැටලීමක දී හෙරොයින් සන්තකයේ තබාගෙන සිටි කාන්තාවක් අත්අඩංගුවට ගෙන තිබෙනවා.වලිමුණිදේවගේ චන්ද්‍රිකා ගුණවර්ධන නමැති 52 හැවිරිදි මෙම කාන්තාව කිරිබත්ගොඩ ප්‍රදේශයේ පදිංචිකාරිනියක් වනවා.අත්අඩංගුවට පත් වනවිට ඇය සන්තකයේ තිබී හෙරොයින් ග්‍රෑම් 11ක් සහ මත්ද්‍රව්‍ය විකිණීමෙන් උපයා ගන්නා ලද රුපියල් ලක්ෂ 26ක මුදලක් විශේෂ කාර්ය බලකා නිලදාරීන් විසින් සිය භාරයට ගෙන තිබෙනවා.වැඩි දුර පරීක්ෂණ සඳහා සැකකාරිනිය කිරිබත්ගොඩ පොලිසිය වෙත භාර දී තිබෙනවා.